- Keindahan. - Cinta.
- Kesatuan. - Keluarga.
- Penerimaan. - Penyertaan dan kebebasan.
Bendera ini membawa ketakutan.
- Benci. - Kemarahan.
- Penghapusan. - Barbarisme.
Propaganda.
Rasa bangga.
- Impian dan kebahagiaan. - Ia buat saya rasa selamat.
- Pembahagian. - Penindasan.
Kadangkala, saya rasa keliru dan kecewa.
Di samping menakutkan dan memisahkan kita,
bendera menyatukan kita.
Ia boleh menjelaskan siapa kita dan apa yang kita mahu.
Bendera boleh membawa erti berbeza kepada orang berbeza
dan ia boleh jadi alat yang paling berkuasa
dan kadangkala berbahaya kepada dunia.
Bagaimana sepotong kain boleh menyatukan dan membahagikan kita?
Mengapa ia sangat berkuasa?
Saya berjanji setia kepada bendera.
Menunjukkan keunggulannya kepada dunia, lambang patriotisme.
Bendera menimbulkan rasa semangat dalam hati.
Kami berjuang demi bendera itu.
Jika bendera boleh bercakap, ia boleh menulis buku.
Bendera itu melambangkan kebencian bagi saya.
Menukar bendera menunjukkan perubahan sikap.
Tak boleh dibahagikan, dengan kebebasan dan keadilan.
BENDERA
Salah satu keperluan asas manusia adalah rasa kepunyaan.
Itulah sebab kita membentuk suku, puak dan agama.
Apabila kumpulan kita berjaya, kita merasakan kejayaan itu.
Jika menang, kita bersorak.
Jika pasukan kita kalah, kita sendiri merasakan trauma
yang bukan kita sendiri lalui.
Kita gabungkan identiti peribadi dengan entiti lebih menyeluruh.
Keseluruhan itu diwakili oleh bendera.
Bendera adalah salah satu penanda ideologi paling kuat
dalam himpunan budaya kita.
Sebelum itu, bendera hanya alat.
Masyarakat awal menggunakannya sebagai isyarat dari jauh
bahawa pemerintah atau penceroboh akan tiba.
Kapal menggunakannya untuk menghantar pesanan.
Ia sangat penting dalam peperangan.
Anda perlu tahu di mana kawan dan di mana musuh anda.
Bendera memainkan peranan.
Bendera awal diperbuat daripada rambut haiwan hingga logam.
Kemudian, kira-kira 6,000 tahun lalu, China mencipta sutera.
Ia tersebar meluas sepanjang laluan perdagangan,
Laluan Sutera.
Sutera digunakan untuk menghasilkan bendera paling berprestij,
bendera raja dan bendera ketua negara.
Kemudian, kerajaan-kerajaan ini jatuh.
Pada abad ke-19, dua revolusi berlaku.
Disebabkan kewujudan teknologi,
orang ramai lebih cakna apa yang berlaku di seluruh negara.
Pada masa yang sama, mereka mengambil alih kuasa raja dan pemerintah.
Ia mewujudkan entiti politik baharu
dipanggil negara bangsa.
Tanpa raja, negara-negara ini perlu identiti baharu untuk penyatuan.
Untuk memupuk rasa kekitaan bersama sebagai negara bangsa,
penjenamaan ialah cara yang baik.
Kita memerlukan sistem kepercayaan bersama,
dan bendera merealisasikan matlamat itu.
Penulis legenda Jerman, Goethe berkata,
"Sebuah negara bermula dengan nama dan bendera,
dan ia menjadi mereka,
sama seperti manusia mendepani takdirnya."
Saya menghargai keunggulan
demokrasi dan masyarakat bebas.
Saya bersedia mati untuknya.
Apabila Nelson Mandela berkata begitu,
empat bendera Afrika Selatan menjadi satu.
Union Jack dan dua bendera koloni Belanda,
berada di atas bendera Belanda.
Ia mewakili penjajah negara.
Ia sebuah kesatuan yang menjejaskan orang kulit Hitam.
Undang-undang memaksa saya untuk menghadiri sekolah
khas untuk orang kulit Hitam.
Saya tak boleh pergi ke bandar di mana orang kulit putih tinggal.
Saya masih ingat diberi bendera itu semasa kecil.
Kemudian, apabila saya faham yang saya dipaksa mengibarkan
lambang penindasan diri saya sendiri,
ia benar-benar sesuatu yang...
menjelekkan.
Anda mula sedar
sesuatu perlu berubah di sini.
Kongres Kebangsaan Afrika atau ANC, berjuang untuk perubahan itu.
Namun dalam satu protes pada tahun 1960,
tembakan polis mengorbankan 69 orang penunjuk perasaan tanpa senjata,
yang dikenali sebagai pembunuhan Sharpeville.
Akibatnya, kerajaan mengharamkan ANC.
Beberapa tahun kemudian, salah seorang ketua, Nelson Mandela,
dipenjara seumur hidup.
Mereka juga mengharamkan bendera ANC.
Rekaan bendera itu adalah kisah yang mengembara ke seluruh dunia.
Bermula di Etiopia, satu-satunya negara Afrika yang tak pernah dijajah
dan negara pertama menggunakan bendera negara.
Saban tahun, benderanya berubah,
apabila kuasa beralih tangan daripada seorang raja,
kepada pemerintahan komunis,
kepada sebuah republik.
Namun di luar Etiopia, bendera mewakili pembebasan Afrika.
Apabila negara Afrika bebas daripada kolonialisme
dan mencipta bendera sendiri, mereka merujuk kepada bendera Etiopia.
Etiopia mengilhamkan satu lagi bendera.
Pada tahun 1920-an, di dunia seberang sana,
ini lagu yang popular.
Setiap bangsa ada bendera Kecuali orang Hitam
Aktivis Jamaica, Marcus Garvey, berang mendengar liriknya yang rasis,
lalu beliau menghasilkan bendera
yang diinspirasikan daripada Etiopia
dengan warna kuning ditukar hitam, mewakili rakyat Afrika
yang diperdagangkan sebagai hamba di seluruh dunia.
Beliau menggelarnya bendera Pan-Afrika.
"Tunjukkan saya bangsa atau negara tanpa bendera," ujarnya,
"Saya akan tunjuk sebuah bangsa yang tiada harga diri."
Beberapa tahun kemudian, bendera Garvey memberi ANC ilham
untuk mencipta bendera mereka.
Pada tahun 1990,
Mandela dibebaskan selepas 27 tahun di dalam penjara.
Rundingan menamatkan aparteid bermula,
dan pilihan raya adil dan bebas yang pertama diadakan.
Pada hari pilihan raya,
saya dapat mengundi
buat kali pertama dalam hidup saya.
Ia merupakan pengalaman yang penuh emosi dan menakjubkan.
Pada hari kami dibenarkan mengundi,
bendera ini juga dikibarkan.
Bendera Afrika Selatan yang baharu ialah gabungan bendera lama
dan bendera ANC.
Ia lambang perpaduan.
Bendera ini menjadi satu wadah untuk saya
dikenali dengan negara saya sendiri.
Bendera mempunyai kuasa dalam penyatuan dan kesetiaan,
dan bagi kerajaan, ia alat yang sangat berkuasa.
Maka, sesetengah negara mewajibkan bendera di sekolah.
Di lebih 60 negara, jika anda mencemar bendera kebangsaan,
anda boleh dikenakan denda atau penjara.
Kod tertentu juga wujud untuk memperincikan pengendaliannya.
Tatacara penuh hormat biasanya dikhaskan untuk upacara agama.
Ia sejenis propaganda
yang mempromosikan sesuatu agenda.
Tiada sesiapa lebih memahaminya berbanding Adolf Hitler.
Juga Führer Jerman.
Kesohoran Adolf Hitler selepas Perang Dunia Pertama
ditambah dengan kekecewaan rakyat Jerman
menunjukkan bahawa bendera sebagai sebuah simbol
mampu menghimpunkan rakyat demi satu matlamat
dan visi masa depan yang lebih baik.
Sebelum berkuasa, Hitler berkhidmat di jabatan pendidikan
dan propaganda tentera di mana dia belajar seni mempengaruhi orang ramai.
Dalam autobiografinya, Mein Kampf,
Hitler menulis, "Lambang yang menarik
boleh menjadi faktor pencetus dalam gerakan."
Bendera Nazi mempunyai kuasa untuk menimbulkan ketakutan,
juga kuasa untuk memberi inspirasi kegembiraan.
Hitler juga mencipta buku panduan jenama setebal lebih daripada 500 halaman.
Ketetapan pertamanya sebagai Canselor
ialah mengharamkan bendera lama dan memperkenalkan bendera Nazi.
Orang Yahudi diharamkan untuk mengibarkannya.
Meskipun bendera bersifat "kita",
ia juga boleh bersifat "mereka".
Itulah peranan bendera dalam lipatan sejarah.
Kita maklum, negara mencetuskan peperangan
dan perang mewujudkan negara.
Bendera menghimpunkan rakyat untuk menyertai tentera di seluruh dunia.
Ia menjadi lambang suci pengorbanan tentera.
Ia sudah tentu benar tentang bendera Amerika.
Kultus bendera Amerika muncul pada abad ke-19
untuk menggalakkan budaya patriotisme.
Ia negara pertama yang mempunyai
ikrar kepada bendera,
hari bendera, minggu bendera.
Namun perang Vietnam menjadi titik perubahan.
Perkembangan gerakan anti-perang menyebabkan bendera dipolitikkan,
mewakili dua visi Amerika yang berbeza.
Setiap pihak adalah berbeza.
Aktivis anti-perang, Abbie Hoffman, memakai baju bendera Amerika...
dan didakwa atas kesalahan mencemar
di bawah undang-undang perlindungan bendera baharu.
Sementara Presiden Nixon yang memanjangkan perang Vietnam,
juga mula memakai bendera.
Sebagai pin.
Walaupun undang-undang itu dimansuhkan, perpecahan kekal
dan Amerika berdepan ancaman baharu.
Fidel Castro mengeksport revolusi di laman kita sendiri.
Patriotisme berilmu adalah apa yang kita mahu.
Mari mula dengan perkara asas.
Lebih tumpuan kepada sejarah Amerika
dan penekanan lebih besar kepada ritual sivik.
Tiba-tiba, Reagan kata semua orang mesti bersikap patriotik
dan bersikap pro-Amerika, bersemangat dengan peperangan yang akan berlaku,
sama ada awak setuju atau tidak. Saya tak setuju.
Saya membesar sebagai budak Hitam kelas pertengahan di South Side, Chicago.
Chicago ialah bandar yang terasing.
Sejak kecil apabila negara beritahu tempat awak bukan di sini,
pengasas negara tak pernah anggap awak rakyat negara ini,
awak tak rasa awak sebahagian daripadanya dan begitulah saya.
Pada tahun 1988, saya buat pameran.
Apa cara sesuai memaparkan bendera Amerika?
Ada bendera tiga kali lima kaki di atas tanah.
Di atas bendera ada buku nota di mana pelawat boleh tinggalkan komen.
Berdiri di sebelahnya atau di atasnya.
"Buat malu Amerika letakkan bendera di lantai."
"Inilah patriotisme terunggul."
"Awak patut dihukum kerana penderhakaan." Ada beberapa lagi.
"Saya gadis Jerman. Jika kami orang Jerman mengagumi bendera seperti kamu semua,
kami akan digelar Nazi lagi."
"Saya rasa awak terlalu bermasalah dengan bendera ini."
Beribu-ribu membantah di depan pameran Scott.
Senat juga beri respons dan undi untuk melarang paparan bendera di lantai.
Pada tahun itu, Kongres meluluskan Akta Perlindungan Bendera baharu,
menjadikan perbuatan mencemar bendera sebagai jenayah di Amerika.
Sokongan untuk Pindaan Pertama tak perlu dipanjangkan
bagi pencemaran bendera Amerika.
Itu lambang perpaduan negara.
Kita perlukan perpaduan di negara ini.
Lambang adalah penting.
Orang Amerika yang mahu bakar bendera Amerika
patut pertimbangkan untuk berpindah ke Iran, China atau Cuba
di mana membakar bendera Amerika bukan saja sah, tapi digalakkan.
Kami merasakan ini adalah empayar yang kian mati
dan terlalu taksub dengan lambang-lambangnya,
dan mengekang kebebasan berucap.
Sebaik undang-undang berkuat kuasa,
Dread dan tiga orang rakannya pergi ke Capitol Amerika,
mengambil bendera dan membakarnya.
Kami ditangkap serta-merta dan dihadapkan ke Mahkamah Agung.
Rusuhan boleh tercetus.
Apabila bendera dicemari, rakyat akan marah.
Hakim Scalia, apabila rakyat dipaksa menghormati lambang politik,
rasa hormat mereka terhadap bendera itu tidak bermakna.
Ia keputusan yang penting.
Hari ini, Mahkamah Agung memutuskan membakar bendera...
adalah hak yang dilindungi oleh Pindaan Pertama.
Hak perlembagaan kebebasan bersuara. Keputusannya lima mengalahkan empat.
Pembakaran bendera berkesan,
kerana tidak kira bahasa yang dituturkan,
sama ada di Korea Selatan, di China,
mereka faham bahawa ini adalah penentangan politik.
Sejak undang-undang ditarik balik, bendera Amerika jadi lebih berkuasa.
Dalam satu kaji selidik, enam daripada sepuluh
rakyat Amerika mempamerkan bendera di rumah, pejabat
atau kereta.
Budaya patriotisme
boleh menjadi perisai perlindungan
terhadap musuh di dalam selimut mahupun di depan mata.
Selepas 9/11, tiga perkara berlaku.
Orang pergi ke gereja,
menderma darah dan membeli bendera.
Walmart dilaporkan menjual 116,000 bendera pada 11 September
dan 250,000 keesokan harinya,
lebih 20 kali ganda jumlah yang dijual pada tahun sebelumnya.
George W. Bush dan pembantunya memakai pin bendera.
Sementara bendera kita dikibarkan selepas 9/11,
negara mungkin mengambil tindakan
yang bertentangan dengan nilai
yang dibawa oleh bendera.
Jenayah kebencian terhadap orang Islam meningkat pada 2011,
16 kali ganda berbanding tahun sebelumnya.
Kulit majalah The New Yorker November tahun itu
menggambarkan banyak bendera sebagai perisai bagi golongan minoriti
di negara yang mempersoalkan patriotisme mereka.
Enam tahun kemudian, senator junior dari Illinois
mengumumkan bertanding sebagai presiden.
Saya berdiri hari ini untuk mengumumkan
pencalonan saya untuk presiden...
Beliau tidak memakai pin bendera.
Saya buat keputusan
untuk tidak memakai pin di dada saya.
Sebaliknya, saya beritahu rakyat Amerika
apa yang terbaik buat negara ini.
Harapnya, ia testimoni patriotisme saya.
Ia tak berjalan lancar.
Jelasnya, suatu kontroversi timbul melibatkan Senator Demokrat Barack Obama.
Semua orang, datuk bandar, ahli Kongres hinggalah presiden memakainya.
Ia menimbulkan tanda tanya apabila ada yang enggan.
Saya tak faham logik liberal. Mereka benci bendera.
Lantaran kecaman, Obama mula memakai pin bendera.
Namun Amerika boleh memilih presiden yang tiada masalah memeluk bendera.
Kita sayang bendera Amerika?
Kita percaya kanak-kanak patut diajar
untuk sentiasa menghormati bendera Amerika.
Jika anda bakar bendera Amerika,
anda masuk penjara selama setahun.
Setahun.
Trump menghasut berjuta-juta rakyat kononnya Amerika sedang diserang.
Dari luar...
Bina dinding itu!
dan dalam.
Negara kita telah dicengkam
oleh anarkis profesional,
puak pelampau, perampas, penjenayah, perusuh, Antifa.
Berjuang demi Trump!
Ia memberi inspirasi untuk mengibarkan bendera lain.
Pada bulan Januari 2021,
perusuh menceroboh Capitol Amerika Syarikat
dan bendera dikibarkan di merata-rata tempat.
Ada banyak bendera Trump dan bendera militia kanan.
Bendera Kekistan,
sebuah negara alternatif kanan berdasarkan bendera perang Nazi.
Juga bendera kuning, lambang protes daripada Revolusi Amerika.
Serta bendera Negeri-Negeri Gabungan, mewakili negeri hamba selatan
yang cuba keluar ketika Perang Saudara.
Namun ini bukan bendera Gabungan.
Ini.
Ini hanya bendera pertempuran Tentera Virginia Utara,
namun ia muncul sebagai lambang penting
semasa gerakan hak sivil oleh penyokong dasar segregasi, KKK,
malah ada negeri yang mendakwa ia mewakili warisan selatan.
Namun kegunaan berterusan oleh golongan pelampau kulit putih
mendorong organisasi untuk mengharamkan dan menjatuhkan mereka.
Kemudian ada perusuh yang mengibarkan bendera baharu.
Lambang garis biru nipis
yang dulunya digunakan ketika Perang Krimea pada abad ke-19.
Ia bermula dengan garisan merah askar British
yang keluar untuk menentang musuh.
Menjelang tahun 1920-an, polis Amerika
telah menggunakan frasa itu pada warna uniform mereka
dan menjadikannya lambang.
Garisan biru yang memisahkan bahagian hitam.
Maksudnya, ia sepatutnya melindungi rakyat.
Jika awak keluarkan pegawai-pegawai dari barisan hadapan, pasti ada kekecohan.
Namun di luar pasukan polis, lambang ini tidak terkenal.
KAMI TAK BOLEH BERNAFAS
- Apa yang kita mahu? - Keadilan!
Pada tahun 2013, gerakan Black Lives Matter bermula.
Ada kejadian melibatkan Trayvon Martin, Michael Brown,
Eric Garner. Satu demi satu.
Mari kita berdiam dan berdoa.
Saya rasa pegawai polis letih dan bosan menghiasi dada akhbar saban hari,
menerima kecaman tak putus-putus.
Pada tahun 2014, pegawai Rafael Ramos dan Wenjian Liu dibunuh.
Itulah motivasi mengapa kami mewujudkan
Blue Lives Matter NYC.
Lambang baharu muncul.
Garisan biru nipis digabungkan dengan bendera Amerika.
Bagi saya, bendera Amerika garis biru
mengingatkan mengapa awak memakai uniform setiap hari.
Namun ada yang menggunakan bendera itu untuk tujuan lain.
Pada tahun 2017,
pelampau sayap kanan merancang perhimpunan
dan mereka ada ruang sembang untuk bendera yang bakal dikibarkan.
Seorang mencadangkan bendera The Thin Blue Line
dan seorang lagi setuju.
"Tiada siapa boleh dakwa mereka tak patrotik," tulisnya.
"Malah saya boleh letak di luar rumah atau bampar
tanpa disiasat atas jenayah kebencian."
Pada Ogos itu, ketika berhimpun di jalanan Charlottesville,
imej itu mengejutkan negara.
Tindakan pelampau kulit putih menyalahgunakan bendera
adalah amat memalukan.
Ia sesuatu yang mengingatkan tentang seseorang yang dibunuh,
tak patut di situ, menjadi punca kecederaan atau kerosakan.
Ia jauh lebih teruk berbanding rasisme.
Bukan itu pandangan semua orang.
Saya satu-satunya pelajar kulit Hitam di sekolah.
Bagi saya, wujudnya bendera itu di sekolah beerti
bahawa orang tak pedulikan nyawa yang terkorban di tangan polis.
Itu buat saya rasa takut.
Ia buat saya rasa tak selesa.
Saya tak mahu ke sekolah.
Sekolah di seluruh negara mengharamkan bendera The Thin Blue Line
termasuk sekolah Maxwell di Upstate New York.
Pelajar lihat ia sebagai "mengancam secara semula jadi."
Penguasa polis percaya The Thin Blue Line itu bersifat politik.
Apa yang berlaku selepas itu ialah komuniti
dalam masa semalaman mula mengibarkan bendera Blue Lives Matter.
Mereka letak di laman, di tingkap kedai mereka.
Ia mengejutkan.
Ia di sebelah kedai.
Saya fikir saya takkan ke tempat itu lagi. Saya...
Maafkan saya.
Ini menyedihkan bagi saya.
Sangat menyedihkan.
Kami sokong pegawai yang terkorban, sokong polis.
Namun ini yang saya dengar seumur hidup saya.
"Bendera Gabungan tak bermaksud begitu." "Sekolah berasingan tak mengapa."
Rasisme takkan hilang.
Perlu menyesuaikan diri pada zaman ini.
Dengan sesuatu seperti bendera,
orang tak fikirkan makna pelbagai tahap.
Mereka kata, "Ia bermaksud apa yang dimaksudkan."
Kita patut fikir tentang bendera,
bagaimana ia mencetuskan reaksi rakyat.
Bendera ialah barometer yang menunjukkan di mana kita sebagai masyarakat.
Apabila asas-asas demokrasi negara kita diserang,
rakyat berdiri di sebalik lambang mereka.
Apa yang mengejutkan ialah mengetahui lambang yang berada di hadapan rakyat.
Di Afrika Selatan, ramai mengatakan perkara yang sama.
Ada demonstrasi
oleh pergerakan sayap kanan putih
di mana bendera lama dikibarkan.
Ia mencetuskan debat kebangsaan
dan pada tahun 2019, ia menjadi kes mahkamah bersejarah.
Yayasan Nelson Mandela telah meminta mahkamah mengharamkannya,
mendakwa ia lambang kebencian dan diskriminasi kaum.
Sukar untuk diterima bahawa bendera melambangkan ucapan kebencian.
Namun akhirnya,
keputusan Hakim Mojapelo jelas.
Mana-mana paparan bendera lama
dikira sebagai ucapan kebencian
berdasarkan seksyen 10(1)
Akta Kesamaan.
Anak-anak kita boleh melawat muzium,
belajar dan melihat bendera itu.
Namun ia tak perlu dikibarkan di hadapan
orang yang mungkin tidak menyenanginya.
Bendera bukan sekadar sehelai kain yang tiada makna.
Ia mencerminkan nilai kita.
Ia mencerminkan aspirasi kita.
Pada tahun 1995,
Afrika Selatan menjadi tuan rumah Piala Dunia Ragbi.
Ia acara sukan utama pertama
di negara ini sejak tamatnya aparteid.
Lebih menakjubkan,
Afrika Selatan menang.
Para pengulas juga tahu ia bukan sekadar perlawanan.
Detik yang indah bagi seluruh Afrika Selatan.
Nelson Mandela juga turut bersorak.
Lautan bendera.
Bersama bidang sukan yang dipelopori pasukan kulit putih,
Nelson Mandela berjalan ke padang itu
dan berkata di bawah kibaran bendera,
kita semua boleh bersatu.
Juga merangkumi semua
sebagaimana bendera itu menyeru kita.
Bendera itu ialah skrin kosong,
yang semua orang boleh tunjukkan
cita-cita, harapan dan ketakutan mereka.
Milik siapa patriotisme itu?
Siapa yang bercakap untuk negara?
Siapa yang menentukan identiti kita dan dengan apa kita dikenali?
Jalan siapa? Jalan kami!
Kita menjadi masyarakat sama rata bukan dalam tempoh semalaman.
Kita berkembang mengikut apa yang dilambangkan oleh bendera.
Terjemahan sari kata oleh Nur Fatehatul Ain